title: 91/670/EEZ: Direktiva Vijeća od 16. prosinca 1991. o uzajamnom priznavanju licencija osoblja za obavljanje funkcija u civilnom zrakoplovstvu

text:
               06/Sv. 10

               HR

               Službeni list Europske unije

               67

         31991L0670

               L 373/21

               SLUŽBENI LIST EUROPSKE UNIJE

         DIREKTIVA VIJEĆA
   od 16. prosinca 1991.
   o uzajamnom priznavanju licencija osoblja za obavljanje funkcija u civilnom zrakoplovstvu
   (91/670/EEZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske ekonomske zajednice, a posebno njegov članak 84. stavak 2.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnoga odbora (3),
   budući da je postojanje dovoljnog broja osoblja pilotske kabine koji imaju potrebne kvalifikacije i licencije neophodno za sigurno obavljanje usluga zračnoga prijevoza;
   budući da uspostavljanje unutarnjeg tržišta do kraja 1992. zahtijeva postojanje učinkovitog sustava zračnog prometa kako bi se olakšalo kretanje osoba unutar Zajednice;
   budući da je zračni promet dinamički sektor izrazito međunarodnog karaktera koji se razvija velikom brzinom; budući da se, stoga, ravnoteža između ponude i potražnje osoblja može održavati uspješnije unutar Zajednice nego na nacionalnoj razini;
   budući da je stoga neophodno proširenje zajedničke prometne politike u području civilnoga zrakoplovstva s ciljem olakšanja kretanja osoblja pilotske kabine unutar Zajednice;
   budući da se uvjeti za licencije osoblja pilotske kabine razlikuju među državama članicama;
   budući da kvalifikacije potrebne za licencije još uvijek nisu određene od strane Zajednice; budući da stoga države članice zadržavaju pravo utvrđivanja razine takvih kvalifikacija u svrhu jamčenja sigurnosti usluga koje pruža zrakoplov registriran na njihovom državnom području; budući da navedene kvalifikacije, bez povrede obveza određenih Ugovorom, ne moraju biti jednake nacionalnim kvalifikacijama države članice koje su određene isključivo na temelju njihovog vlastitog sustava izobrazbe i obuke, kada je osoba o kojoj je riječ već stekla te kvalifikacije u drugoj državi članici;
   budući da u svrhu olakšavanja udovoljavanja uvjetima Ugovora i jamčenja kretanja osoblja pilotske kabine treba uvesti postupak Zajednice za prihvaćanje licencija i kvalifikacija takvoga osoblja;
   budući da je priznavanje privatnih pilotskih licencija već moglo biti utemeljeno u svim državama članicama;
   budući da u svrhu ovlaštenja upravljanja zrakoplovom koji je registriran u državi članici koja nije ista država u kojoj je licencija izdana, profesionalni piloti moraju biti podvrgnuti dodatnim provjerama i treba im se pružiti mogućnost pristupanja provjerama što je prije moguće;
   budući da opremljeni prostori za obučavanje koji se nalaze u državama članicama nisu uvijek primjereni potrebama; budući da u skladu s člankom 7. Ugovora, države članice moraju priznati nacionalne svjedodžbe drugih država članica u javnim i privatnim obrazovnim ustanovama i pri profesionalnim ispitima koji moraju biti temeljeni na nediskriminirajućoj osnovi;
   budući da će, s ciljem postizanja potpunog međusobnog priznavanja licencija, Vijeće prihvatiti mjere za usklađivanje uvjeta u vezi s licencijama i programima obuke uzimajući u obzir napredak koji je postignut postupcima međunarodnih organizacija prije 1. siječnja 1993., na prijedlog Komisije utvrđenog prije 1. srpnja 1992.; budući da će svaka država članica priznati svaku licenciju koja udovoljava ovim uvjetima,
   DONIJELO JE SLJEDEĆU DIREKTIVU:
   Članak 1.
   Ova se Direktiva primjenjuje na postupke međusobnoga prihvaćanja licencija koje su države članice izdale za osoblje pilotske kabine civilnoga zrakoplovstva.
   Članak 2.
   Za potrebe ove Direktive

               (a)

                  licencija znači svaki valjani dokument koji je izdala država članica i koji ovlašćuje vlasnika da obavlja funkcije kao član osoblja pilotske kabine u civilnom zrakoplovu koji je registriran u državi članici. Ova definicija također uključuje i ovlaštenja koja su u vezi s dokumentom;

               (b)

                  ovlaštenje znači izjava sadržana u licenciji, ili na zasebnome dokumentu, koja navodi posebne uvjete, povlastice ili ograničenja koji se odnose na licenciju;

               (c)

                  prihvaćanje licencije znači svi postupci priznavanja ili validacije od strane države članice licencije koju je izdala druga država članica zajedno s povlasticama i potvrdama koje se odnose na licenciju. Prihvaćanje, koje može stupiti na snagu samim izdavanjem vlastite licencije od strane države članice, ne smije prelaziti rok valjanosti izvorne licencije;

               (d)

                  priznavanje znači ovlaštenje korištenja licencije koju je izdala jedna država članica pri upravljanju zrakoplova registriranog u drugoj državi članici, u skladu s povlasticama koje se na licenciju odnose;

               (e)

                  validacija znači posebna izjava države članice da se licencija izdana od strane druge države članice može koristiti kao njena vlastita licencija;

               (f)

                  osoblje pilotske kabine znači osoblje koje posjeduje licenciju i kojemu su dodijeljene dužnosti neophodne za upravljanje zrakoplovom tijekom leta. Ova se definicija odnosi na pilote, navigatore leta i zrakoplovne inženjere.

         Članak 3.
   1.   Država članica mora prihvatiti, bez neopravdanog odgađanja ili dodatnih provjera, svaku licenciju koju je izdala druga država članica zajedno sa povlasticama i potvrdama koje se na tu licenciju odnose.
   2.   Svaka osoba koja posjeduje privatnu pilotsku licenciju koju je izdala država članica mora imati dopuštenje upravljati zrakoplovom registriranim u drugoj državi članici. Ovo priznavanje se odnosi samo na korištenje povlastica vlasnika privatne pilotske licencije i s njom povezanih ovlaštenja zrakoplova pod vizualnim pravilima leta (VFR) po danu u zrakoplovu koji ima potvrdu za jednopilotske operacije.
   Članak 4.
   1.   Članak 3. stavak 1. se primjenjuje u slučaju kada je licencija, izdana od strane države članice i predana drugoj državi članici na prihvaćanje, utemeljena na uvjetima koji su jednakovrijedni onima u državi članici domaćinu. Kako bi se ovlaštenim tijelima pružila mogućnost procjene jednakovrijednosti licencija izdanih od strane drugih država članica, Komisija mora provesti usporedbu uvjeta koji važe u svakoj državi članici za izdavanje licencija za iste funkcije i proslijediti je svim državama članicama prije 1. siječnja 1992.

               2.

                           (a)

                           Svaka država članica može od Komisije tražiti mišljenje o jednakovrijednosti licencije koja mu je predana na prihvaćanje, u roku od tri tjedna nakon primitka zahtjeva.

                           (b)

                           Komisija mora dostaviti svoje mišljenje u roku od dva mjeseca. Nakon toga, dotična država članica ima mjesec dana za odgovor podnositelju zahtjeva.

                           (c)

                           Ako država članica ne traži mišljenje Komisije, ona je obvezna dostaviti odgovor podnositelju zahtjeva u roku od tri mjeseca.

                           (d)

                           Rokovi navedeni u točkama (a), (b) i (c) počinju teći kada sve potrebne informacije budu dostupne.

         3.   Ako nakon ispitivanja licencije od strane države članice, kojoj je predana na prihvaćanje, postoji razumljiva sumnja u vezi s jednakovrijednosti licencije o kojoj je riječ, ta država članica može zaključiti da su, unatoč načelima utvrđenim u članku 3. stavku 1., neophodni dodatni uvjeti i/ili provjere kako bi licencija mogla biti prihvaćena. Imatelj licencije, država članica koja je izdala licenciju i Komisija moraju biti obaviješteni u pisanom obliku. Država članica domaćin kojoj je licencija predana na odobrenje mora što je prije moguće pružiti mogućnost pristupanja dodatnoj provjeri imatelju licencije i to bez ikakve diskriminacije u pogledu nacionalnosti.
   4.   Kada je podnositelj zahtjeva udovoljio dodatnim uvjetima i/ili je prošao na potrebnim provjerama kao što je određeno u stavku 3., država članica o kojoj je riječ mora odmah prihvatiti predmetnu licenciju.
   5.   Unatoč gore navedenome, s obzirom na pilotske licencije i unatoč stavcima 1. do 4., država članica mora prihvatiti svaku licenciju koja je izdana u skladu s uvjetima Priloga 1. Čikaškoj konvenciji o međunarodnom civilnom zrakoplovstvu ako vlasnik udovoljava posebnim uvjetima za validaciju utvrđenima u Prilogu ovoj Direktivi.
   Članak 5.
   Države članice osiguravaju da državljani drugih država članica budu prihvaćeni u javnim i privatnim ustanovama za osposobljavanje, kao i pri ispitivanjima i postupcima za dobivanje licencija, na isti način koji važi za državljane te države članice.
   Članak 6.
   Kada država članica, na temelju jednakovrijednosti, izdaje licenciju na temelju licencije koju je izdala treća zemlja zajedno s povlasticama i potvrdama koje uz nju idu, to se mora navesti u licenciji. Druge države članice nemaju obvezu prihvatiti takvu licenciju.
   Članak 7.
   1.   Nakon savjetovanja s Komisijom, države članice donose zakone i druge propise potrebne za usklađivanje s ovom Direktivom prije 1. lipnja 1992. One o tome odmah obavješćuju Komisiju.
   2.   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji dostavljaju tekst odredaba nacionalnoga prava koje donesu u području na koje se odnosi ova Direktiva.
   4.   Države članice pomažu jedna drugoj pri provedbi ove Direktive te, ako se ukaže potreba, razmjenjuju informacije o licencijama koje su prihvatile na temelju jednakovrijednosti.
   5.   Povjerljive informacije dobivene u skladu s ovom Direktivom su obuhvaćene obvezom čuvanja profesionalne tajne.
   Članak 8.
   Ova je Direktiva upućena državama članicama.

      Sastavljeno u Bruxellesu 16. prosinca 1991.

            Za Vijeće

            Predsjednica

         H. MAIJ-WEGGEN

      (1)  SL C 10, 16.1.1990., str. 12.; i SL C 175, 6.7.1991., str. 14.

      (2)  SL C 284, 12.11.1990., str. 198.

      (3)  SL C 124, 21.5.1990., str. 18.
   PRILOG

      Posebni postupak potvrde

               Uloga

               Posebni zahtjevi za validaciju

               Licencija

               Zdravstveni

               Starost

               Iskustvo

               Testovi osposobljenosti (1)

               provjera poznavanja zahtjeva propisanih od strane države članice domaćina u području primjene Priloga 6 Čikaškoj konvenciji na službenom jeziku države validacije ili na engleskom, ovisno o odabiru podnositelja zahtjeva,
               test letenja, koji uključuje instrumentalno letenje (IR), u letu ili na simulatoru (detalji testova su određeni za svaki pojedini slučaj u donjem stupcu)

               1.

               2.

               3.

               4.

               5.

               6.

               1.   Komercijalni zračni prijevoz u zrakoplovima FAR 25/JAR 25

                           (a)

                           zapovjednik zrakoplova

                           (a)

                           ATPL-A

                           (a)

                           zdravstvena svjedodžba kategorije 1, bez ograničenja

                           (a)

                           od 21 do 60

                           (a)

                           1500 sati kao zapovjednik FAR 25/JAR 25 zrakoplova

                           (a)

                           test letenja, uključujući i IR test u letu ili na simulatoru

                           (b)

                           kopilot

                           (b)

                           ATPL-A

                           (b)

                           zdravstvena svjedodžba kategorije 1, bez ograničenja

                           (b)

                           od 21 do 60

                           (b)

                           1500 sati na FAR 25/JAR 25 zrakoplovima

                           (b)

                           test letenja, uključujući i IR test u letu ili na simulatoru

               2.   Komercijalni zračni prijevoz u zrakoplovima osim FAR 25/JAR 25

                           (a)

                           zapovjednik zrakoplova

                           (a)

                           CPL-A (s IR)

                           (a)

                           zdravstvena svjedodžba kategorije 1, bez ograničenja

                           (a)

                           od 21 do 60

                           (a)

                           1000 sati kao zapovjednik u komercijalnom zračnom prijevozu od stjecanja IR

                           (a)

                           test letenja uključujući i IR test u letu ili na simulatoru

                           (b)

                           kopilot

                           (b)

                           CPL-A (s IR)

                           (b)

                           zdravstvena svjedodžba kategorije 1, bez ograničenja

                           (b)

                           od 21 do 60

                           (b)

                           1000 sati u komercijalnom zračnom prijevozu

                           (b)

                           test letenja uključujući i IR test u letu ili na simulatoru

                           3. (a)

                           Poslovi u zraku u zrakoplovima (osim osposobljavanja za letenje)

                           (a)

                           CPL-A

                           (a)

                           zdravstvena svjedodžba kategorije 1, bez ograničenja

                           (a)

                           od 21 do 60

                           (a)

                           700 sati kao zapovjednik zrakoplova na konvencionalnim letovima, uključujući 200 sati na vrsti poslova u zraku za koje se traži validacija, uključujući 50 sati u toj ulozi u zadnjih 12 mjeseci

                           (a)

                           provjera u letu u ulozi o kojoj se radi

                           3. (b)

                           Poslovi u zraku u helikopterima (osim osposobljavanja za letenje i operacija nad morem)

                           (b)

                           CPL-H

                           (b)

                           zdravstvena svjedodžba kategorije 1, bez ograničenja

                           (b)

                           od 21 do 60

                           (b)

                           700 sati kao zapovjednik zrakoplova na helikopterima, uključujući 200 sati na vrsti poslova u zraku za koje se traži validacija, uključujući 50 sati u toj ulozi u zadnjih 12 mjeseci

                           (b)

                           provjera u letu u ulozi o kojoj se radi

               4.   Komercijalni zračni prijevoz ili operacije helikoptera nad morem

                           (a)

                           zapovjednik zrakoplova

                           (a)

                           ATPL-H (s IR, ako se zahtijevaju IFR letovi)

                           (a)

                           zdravstvena svjedodžba kategorije 1, bez ograničenja

                           (a)

                           od 21 do 60

                           (a)

                           1500 sati kao zapovjednik zrakoplova u letu u vezi s vrstom operacije za koju se traži validacija. Ako se zahtjeva IR let, 500 sati letenja od dobivanja IR

                           (a)

                           test letenja uključujući i IR test, ako je primjereno, u letu ili na simulatoru

                           (b)

                           kopilot

                           (b)

                           CPL-H (s IR, ako se zahtijevaju IFR letovi)

                           (b)

                           zdravstvena svjedodžba kategorije 1, bez ograničenja

                           (b)

                           od 21 do 60

                           (a)

                           1500 sati u letu u vezi s vrstom operacije za koju se traži validacija. Ako se zahtjeva IR let, 500 sati letenja od dobivanja IR

                           (b)

                           test letenja uključujući i IR test, ako je primjereno, u letu ili na simulatoru

               IR = ovlaštenje za instrumentalno letenje

      (1)  Podnositelju zahtjeva mora biti omogućeno pristupanje navedenim provjerama i testovima što je prije moguće.
   Konvencionalni zrakoplovi znači zrakoplovi koji nisu certificirani kao JAR 25 niti kao ultralaki.


title: 71/86/EEZ: Direktiva Vijeća od 1. veljače 1971. o usklađivanju temeljnih odredaba u vezi s garancijama za kratkoročne transakcije (politički rizik) s javnim ili privatnim kupcima

text:
               11/Sv. 110

               HR

               Službeni list Europske unije

               3

         31971L0086

               L 036/14

               SLUŽBENI LIST EUROPSKE UNIJE

         DIREKTIVA VIJEĆA
   od 1. veljače 1971.
   o usklađivanju temeljnih odredaba u vezi s garancijama za kratkoročne transakcije (politički rizik) s javnim ili privatnim kupcima
   (71/86/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir prijedlog Komisije,
   budući da je izvozni kredit od primarne važnosti u međunarodnoj trgovini i važan instrument trgovinske politike;
   budući da različiti sustavi osiguranja izvoznog kredita koji su na snazi u državama članicama mogu prouzročiti poremećaje u tržišnom natjecanju između poduzeća iz Zajednice na tržištima u trećim zemljama;
   budući da bi usklađivanje različitih sustava osiguranja izvoznog kredita moglo olakšati suradnju između poduzeća u različitim državama članicama;
   budući da je usklađivanje moguće postići, prema različitim vrstama transakcija, ili zajedničkim policama, ili zajedničkim odredbama u vezi s onim elementima koji su temeljni za tržišno natjecanje;
   budući da transakcije s garancijom trenutačno predstavljaju, uglavnom, manji postotak izvoza u području kratkoročnih nego u području srednjoročnom transakcija;
   budući da je ovo, nadalje, sektor u kojem posluju privatna društva za osiguranje kredita, i s obzirom na to da se stoga čini primjerenim ograničiti usklađivanje samo na politički rizik;
   budući da se stoga čini primjerenim odbaciti ideju o izradi zajedničke police i ograničiti usklađivanje na one elemente koji su temeljni za tržišno natjecanje,
   DONIJELO JE OVU DIREKTIVU:
   Članak 1.
   Poštujući odredbe Priloga D direktivama Vijeća br. 70/509/EEZ i 70/510/EEZ (1), države članice zakonima ili drugim propisima donose mjere potrebne za stavljanje na snagu usklađenih odredaba o kratkoročnim transakcijama utvrđene u Prilogu ovoj Direktivi.
   Članak 2.
   Države članice osiguravaju da organizacije kreditnog osiguranja koje daju garanciju u ime države ili uz njezinu potporu osiguravaju transakcije koje su obuhvaćene usklađenim odredbama, u skladu s uvjetima utvrđenima u tim odredbama i sličnim specifičnim pravilima koja donosi Vijeće.
   Članak 3.
   1.   Neovisno o vrsti korištene police, usklađene odredbe primjenjuju se na transakcije koje:

               —

               uključuju kreditni rizik kraći od 24 mjeseca ili kreditni rizik i proizvodni rizik pod garancijom koji su zajedno kraći od 24 mjeseca; taj proizvodni rizik, međutim, mora biti kraći od 12 mjeseci,

               —

               zaključuju se s javnim ili privatnim kupcem,

               —

               temelje se na kreditu dobavljača.

         2.   Odredbe usklađene ovom Direktivom odnose se samo na garanciju za političke rizike.
   3.   Primjenjuju se definicije „javnog kupca” i „privatnog kupca” iz članka 3. Direktive br. 70/509/EEZ i članka 4. Direktive br. 70/510/EEZ.
   Članak 4.
   Komisija se može za svaki problem u vezi s jedinstvenom primjenom ove Direktive savjetovati sa Savjetodavnim odborom za osiguranje izvoznog kredita, osnovanim na temelju članka 4. Direktive br. 70/509/EEZ.
   Članak 5.
   Ova je Direktiva upućena državama članicama.

      Sastavljeno u Bruxellesu 1. veljače 1971.

            Za Vijeće

            Predsjednik

         M. SCHUMANN

      (1)  SL L 254, 23.10.1970., str. 1. i 26.
   PRILOG
   USKLAĐENE ODREDBE U VEZI S GARANCIJAMA ZA KRATKOROČNE TRANSAKCIJE (POLITIČKI RIZICI)
   S JAVNIM ILI PRIVATNIM KUPCIMA
   Članak 1.
   Definicija kreditnog rizika
   Definicija koju treba primijeniti u policama ne predviđa propisani rok za zahtjeve kraći od šest mjeseci.
   Članak 2.
   Popis događaja koji predstavljaju uzrok gubitka
   Osnovni popis sadržava događaje od C do H, uključno, kako su utvrđeni u članku 3. Zajedničkih polica za srednjoročne i dugoročne transakcije s javnim i privatnim kupcima a, u slučaju javnih kupaca, uključuje i događaj B iz članka 3. Zajedničkih polica za srednjoročne i dugoročne transakcije s javnim kupcima.
   Međutim, osnovni popis može izmijeniti organizacija za osiguranje kredita pod uvjetom da takve izmjene ne sadrže proširenje okvira u odnosu na gore navedeni popis.
   Članak 3.
   Opseg garancije
   Garancija se primjenjuje na iznos koji se duguje osiguranicima u glavnici i kamatama, isključujući zatezne kamate, sankcije i štetu koju plaća dužnik.
   Članak 4.
   Postotak pod garancijom
   Osiguranik je isključivo za svoj račun sam odgovoran za dio za koji organizacija za osiguranje kredita ne daje garanciju.
   Članak 5.
   Opća načela naknade štete
   Potrebno je poštovati sljedeća načela:

               (a)

               osiguranik je dužan transakciju pod garancijom sklopiti i izvršiti sa skrbi dobrog gospodarstvenika; taj se zahtjev primjenjuje jednako na njegove zastupnike, suizvođače ili podizvođače;

               (b)

               osiguranik je odgovoran za dobivanje potrebnih odobrenja i za ispunjavanje pravnih formalnosti (uključujući one koje su obveza dužnika do stupanja na snagu ugovora);

               (c)

               za nevažeće dugove se ne plaća odšteta.

         Članak 6.
   Opća načela za dodjeljivane primljenih plaćanja i prihoda od realizacije jamstava
   Police uključuju pravila za dodjeljivanje sredstava kojima će se osigurati da se ni jedno plaćanje ili povrat sredstava koje primi osiguranik ne dodijeli za dugovanja bez garancije prije nego za dugovanja s garancijom.
   Članak 7.
   Opća načela za povrat sredstava
   U policama se poštuje načelo da se vraćena sredstva dijele između organizacije za osiguranje kredita i osiguranika.


title: Direktiva Komisije 2008/64/EZ od 27. lipnja 2008. o izmjeni priloga od I. do IV. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice

text:
               03/Sv. 58

               HR

               Službeni list Europske unije

               271

         32008L0064

               L 168/31

               SLUŽBENI LIST EUROPSKE UNIJE

         DIREKTIVA KOMISIJE 2008/64/EZ
   od 27. lipnja 2008.
   o izmjeni priloga od I. do IV. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno točke (c) i (d) drugog stavka njezinog članka 14.,
   nakon savjetovanja s dotičnim državama članicama,
   budući da:

               (1)

               Direktivom 2000/29/EZ predviđaju se određene mjere protiv unošenja organizama štetnih za bilje i biljne proizvode u države članice iz ostalih država članica ili trećih zemalja. Tom se Direktivom također određene zone priznaju kao zaštićene zone.

               (2)

               Iz podataka koje su dostavile države članice utvrđeno je da samo određene biljke za sadnju Dendranthema (DC.) Des Moul, Dianthus L., Pelargonium l’Hérit. ex Ait. i Solanaceae predstavljaju opasnost od širenja Heliothis armigera Hübner. Budući da je opasnost od širenja tog organizma ograničena na te biljke, navedeni organizam treba izbrisati iz Priloga I. Direktivi 2000/29/EZ, čime se uvodi opća zabrana, te ga umjesto toga uključiti u Prilog II. toj Direktivi, čime se uvodi zabrana samo u pogledu određenih biljaka koje predstavljaju opasnost. Nadalje, naziv Heliothis armigera (Hübner) treba promijeniti u Helicoverpa armigera (Hübner), u skladu s njegovim nedavno izmijenjenim znanstvenim nazivom.

               (3)

               Iz podataka koje su dostavile države članice proizlazi da je Colletotrichum acutatum (Simmonds) rasprostranjen u Zajednici. Stoga taj organizam više ne treba biti naveden kao štetni organizam u skladu s Direktivom 2000/29/EZ i ne treba poduzeti dodatne zaštitne mjere u skladu s tom Direktivom u pogledu tog organizma. Prilog II. Direktivi 2000/29/EZ treba stoga na odgovarajući način izmijeniti.

               (4)

               Iz podataka koje je dostavio Portugal proizlazi da je virus Citrus tristeza (europski izolati) sada prisutan na Madeiri. Stoga se taj dio portugalskog državnog područja više ne bi trebao priznavati zaštićenom zonom u pogledu tog štetnog organizma, a priloge II. i IV. Direktivi 2000/29/EZ treba na odgovarajući način izmijeniti.

               (5)

               Iz podataka koje je dostavila Španjolska proizlazi da je Thaumetopoea pityocampa (Den. i Schiff.) sada prisutna na Ibizi. Stoga se taj dio španjolskog državnog područja više ne bi trebao priznavati zaštićenom zonom u pogledu tog štetnog organizma, a priloge II. i IV. Direktivi 2000/29/EZ treba na odgovarajući način izmijeniti.

               (6)

               Iz podataka koje je dostavila Slovenija proizlazi da je Erwinia amylovora (Burr.) Winsl. et al. sada prisutna u regijama Koruška i Notranjska. Stoga se te regije više ne bi trebale priznavati zaštićenom zonom u pogledu Erwinia amylovora (Burr.) Winsl. et al., a priloge II., III. i IV. Direktivi 2000/29/EZ treba na odgovarajući način izmijeniti.

               (7)

               Iz podataka koje je dostavila Italija proizlazi da je Erwinia amylovora (Burr.) Winsl. et al. sada prisutna u nekim dijelovima regija Emilia-Romagna, Lombardija i Veneto. Stoga te dijelove talijanskog državnog područja više ne bi trebalo priznavati zaštićenom zonom u pogledu Erwinia amylovora (Burr.) Winsl. et al., a priloge II., III. i IV. Direktivi 2000/29/EZ treba na odgovarajući način izmijeniti.

               (8)

               Iz švicarskog zakonodavstva o zaštiti bilja proizlazi da se kantoni Bern i Grisons u Švicarskoj više ne priznaju zaštićenom zonom u pogledu Erwinia amylovora (Burr.) Winsl. et al. Odstupanja na osnovi kojih je dozvoljen određeni uvoz iz tih regija u određene zaštićene zone u posebnim uvjetima stoga treba izbrisati, a dio B Priloga IV. Direktivi 2000/29/EZ na odgovarajući način izmijeniti.

               (9)

               Priloge od I. do IV. Direktivi 2000/29/EZ treba stoga na odgovarajući način izmijeniti.

               (10)

               Mjere predviđene ovom Direktivom u skladu su s mišljenjem Stalnog odbora za biljno zdravstvo,

         DONIJELA JE OVU DIREKTIVU:
   Članak 1.
   Prilozi od I. do IV. Direktivi 2000/29/EZ mijenjaju se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. kolovoza 2008. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 1. rujna 2008.
   Kada države članice donose ove odredbe, one sadržavaju uputu na ovu Direktivu ili se uz njih navodi takva uputa prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu trećeg dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 27. lipnja 2008.

            Za Komisiju

         Androulla VASSILIOU

            Članica Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2007/41/EZ (SL L 169, 29.6.2007., str. 51.).

      PRILOG
      Prilozi od I. do IV. Direktivi 2000/29/EZ mijenjaju se kako slijedi:

                  1.

                  U točki (a) odjeljka II. dijela A Priloga I., briše se točka 3.;

                  2.

                  Prilog II. mijenja se kako slijedi:

                              (a)

                              Odjeljak II. dijela A mijenja se kako slijedi:

                                          i.

                                          u naslovu (a), sljedeća točka 6.2. umeće se nakon točke 6.1.:

                                                                  „6.2.

                                                                     Helicoverpa armigera (Hübner)

                                                      Bilje Dendranthema (DC.) Des Moul., Dianthus L. i Pelargonium l’Hérit. ex Ait i porodice Solanaceae, namijenjeno za sadnju, osim sjemena”.

                                          ii.

                                          u naslovu (c), briše se točka 2.

                              (b)

                              Dio B mijenja se kako slijedi:

                                          i.

                                          u naslovu (a), briše se točka 10.;

                                          ii.

                                          u točki 2. naslova (b), tekst u trećem stupcu, zaštićena zona/zone zamjenjuje se sljedećim:
                                          „E, EE, F (Korzika), IRL, I (Abruzzo, Apúlia, Basilicata, Kalabrija, Kampanija, Emilia-Romagna (pokrajine Parma i Piacenza); Furlanija-Julijska krajina, Lacij, Ligurija, Lombardija (osim pokrajine Mantua), Marke, Molise, Pijemont, Sardinija, Sicilija, Toskana, Umbrija, Dolina Aoste, Veneto (osim pokrajine Rovigo, općina Castelbaldo, Barbona, Piacenza d’Adige, Vescovana, S. Urbano, Boara Pisani, Masi u pokrajini Padova i područje južno od autoceste A4 u pokrajini Verona)), LV, LT, A (Gradišće, Koruška, Donja Austrija, Tirol (administrativno područje Lienz), Štajerska i Beč), P, SI (osim regija Gorenjska, Koruška, Notranjska i Maribor), SK (osim općine Blahová, Horné Mýto i Okoč (okrug Dunajská Stred), Hronovce i Hronské Kľačany (okrug Levice), Veľké Ripňany (okrug Topoľčany), Málinec (okrug Poltár), Hrhov (okrug Rožňava), Kazimír, Luhyňa, Malý Horeš, Svätuše i Zatín (okrug Trebišov)), FI, UK (Sjeverna Irska, Otok Man i Kanalski otoci).”;

                                          iii.

                                          u točki 1. naslova (d), tekst u trećem stupcu, zaštićena zona/zone, zamjenjuje se sljedećim:
                                          „EL, F (Korzika), M, P (osim Madeire)”;

                  3.

                  Dio B Priloga III. mijenja se kako slijedi:

                              (a)

                              U točki 1., tekst u drugom stupcu, zaštićena zona/zone, zamjenjuje se sljedećim:
                              „E, EE, F (Korzika), IRL, I (Abruzzo, Apúlia, Basilicata, Kalabrija, Kampanija, Emilia-Romagna (pokrajine Parma i Piacenza), Furlanija-Julijska krajina, Lacij, Ligurija, Lombardija (osim pokrajine Mantua), Marke, Molise, Pijemont, Sardinija, Sicilija, Toskana, Umbrija, Dolina Aoste, Veneto (osim pokrajine Rovigo, općina Castelbaldo, Barbona, Piacenza d’Adige, Vescovana, S. Urbano, Boara Pisani, Masi u pokrajini Padova i područje južno od autoputa A4 u pokrajini Verona)), LV, LT, A (Gradišće, Koruška, Donja Austrija, Tirol (administrativno područje Lienz), Štajerska i Beč), P, SI (osim regija Gorenjska, Koruška, Notranjska i Maribor), SK (osim općina Blahová, Horné Mýto i Okoč (okrug Dunajská Streda), Hronovce i Hronské Kľačany (okrug Levice), Veľké Ripňany (okrug Topoľčany), Málinec (okrug Poltár), Hrhov (okrug Rožňava), Kazimír, Luhyňa, Malý Horeš, Svätuše i Zatín (okrug Trebišov)), FI, UK (Sjeverna Irska, otok Man i Kanalski otoci).”;

                              (b)

                              U točki 2., tekst u drugom stupcu, zaštićena zona(-e), zamjenjuje se sljedećim:
                              „E, EE, F (Korzika), IRL, I (Abruzzo, Apúlia, Basilicata, Kalabrija, Kampanija, Emilia-Romagna (pokrajine Parma i Piacenza), Furlanija-Julijska krajina, Lacij, Ligurija, Lombardija (osim pokrajine Mantua), Marke, Molise, Pijemont, Sardinija, Sicilija, Toskana, Umbrija, Dolina Aoste, Veneto (osim pokrajine Rovigo, općina Castelbaldo, Barbona, Piacenza d’Adige, Vescovana, S. Urbano, Boara Pisani, Masi u pokrajini Padova i područje južno od autoputa A4 u pokrajini Verona)), LV, LT, A (Gradišće, Koruška, Donja Austrija, Tirol (administrativno područje Lienz), Štajerska i Beč), P, SI (osim regija Gorenjska, Koruška, Notranjska i Maribor), SK (osim općina Blahová, Horné Mýto i Okoč (okrug Dunajská Streda), Hronovce i Hronské Kľačany (okrug Levice), Veľké Ripňany (okrug Topoľčany), Málinec (okrug Poltár), Hrhov (okrug Rožňava), Kazimír, Luhyňa, Malý Horeš, Svätuše i Zatín (okrug Trebišov)), FI, UK (Sjeverna Irska, otok Man i Kanalski otoci).”;

                  4.

                  Prilog IV. mijenja se kako slijedi:

                              (a)

                              Dio A mijenja se kako slijedi:

                                          i.

                                          u točki 27.1. odjeljka I., u drugom stupcu, posebni zahtjevi, riječi „Heliothis armigera Hübner” zamjenjuju se riječima „Helicoverpa armigera (Hübner)”;

                                          ii.

                                          u točki 20. odjeljka II., u drugom stupcu, posebni zahtjevi, riječi „Heliothis armigera Hübner” zamjenjuju se riječima „Helicoverpa armigera (Hübner)”;

                              (b)

                              Dio B mijenja se kako slijedi:

                                          i.

                                          briše se točka 17.;

                                          ii.

                                          točka 21. mijenja se kako slijedi:

                                                      —

                                                      u drugom stupcu, posebni zahtjevi, točka (c) zamjenjuje se sljedećim:

                                                                  „(c)

                                                                  bilje potječe iz jednog od sljedećih švicarskih kantona: Freibourg, Vaud, Valais ili”,

                                                      —

                                                      tekst u trećem stupcu, zaštićena zona(-e), zamjenjuje se sljedećim:

                                                         „E, EE, F (Korzika), IRL, I (Abruzzo, Apúlia, Basilicata, Kalabrija, Kampanija, Emilia-Romagna (pokrajine Parma i Piacenza), Furlanija-Julijska krajina, Lacij, Ligurija, Lombardija (osim pokrajine Mantua), Marke, Molise, Pijemont, Sardinija, Sicilija, Toskana, Umbrija, Dolina Aoste, Veneto (osim pokrajine Rovigo, općina Castelbaldo, Barbona, Piacenza d’Adige, Vescovana, S. Urbano, Boara Pisani, Masi u pokrajini Padova i područje južno od autoputa A4 u pokrajini Verona)), LV, LT, A (Gradišće, Koruška, Donja Austrija, Tirol (administrativno područje Lienz), Štajerska i Beč), P, SI (osim regija Gorenjska, Koruška, Notranjska i Maribor), SK (osim općine Blahová, Horné Mýtoi Okoč (okrug Dunajská Streda), Hronovcei Hronské Kľačany (okrug Levice), Veľké Ripňany (okrug Topoľčany), Málinec (okrug Poltár), Hrhov (okrug Rožňava), Kazimír, Luhyňa, Malý Horeš, Svätušei Zatín (okrug Trebišov)), FI, UK (Sjeverna Irska, Otok Man i Kanalski otoci).”

                                          iii.

                                          točka 21.3. mijenja se kako slijedi:

                                                      —

                                                      u drugom stupcu, posebni zahtjevi, točka (b) zamjenjuje se sljedećim:

                                                                  „(b)

                                                                  bilje potječe iz jednog od sljedećih švicarskih kantona: Freibourg, Vaud, Valais ili”

                                                      —

                                                      tekst u trećem stupcu, zaštićena zona/zone, zamjenjuje se sljedećim:

                                                         „E, EE, F (Korzika), IRL, I (Abruzzo, Apúlia, Basilicata, Kalabrija, Kampanija, Emilia-Romagna (pokrajina Parma i Piacenza), Furlanija-Julijska krajina, Lacij, Ligurija, Lombardija (osim pokrajine Mantua), Marke, Molise, Pijemont, Sardinija, Sicilija, Toskana, Umbrija, Dolina Aoste, Veneto (osim pokrajine Rovigo, općine Castelbaldo, Barbona, Piacenza d’Adige, Vescovana, S. Urbano, Boara Pisani, Masi u pokrajini Padova i područje južno od autoputa A4 u pokrajini Verona)), LV, LT, A (Gradišće, Koruška, Donja Austrija, Tirol (administrativno područje Lienz), Štajerska i Beč), P, SI (osim regija Gorenjska, Koruška, Notranjska i Maribor), SK (osim općina Blahová, Horné Mýto i Okoč (okrug Dunajská Streda), Hronovce i Hronské Kľačany (okrug Levice), Veľké Ripňany (okrug Topoľčany), Málinec (okrug Poltár), Hrhov (okrug Rožňava), Kazimír, Luhyňa, Malý Horeš, Svätuše i Zatín (okrug Trebišov)), FI, UK (Sjeverna Irska, Otok Man i Kanalski otoci).”;

                                          iv.

                                          točka 31. mijenja se kako slijedi:

                                                      —

                                                      tekst u trećem stupcu, zaštićena zona/zone, zamjenjuje se sljedećim:

                                                         „EL, F (Korzika), M, P (osim Madeire)”.


title: Direktiva Komisije 2006/47/EZ od 23. svibnja 2006. o utvrđivanju posebnih uvjeta u pogledu prisutnosti Avena fatua u sjemenu žitarica (kodificirana verzija)  Tekst značajan za EGP

text:
               03/Sv. 57

               HR

               Službeni list Europske unije

               21

         32006L0047

               L 136/18

               SLUŽBENI LIST EUROPSKE UNIJE

         DIREKTIVA KOMISIJE 2006/47/EZ
   od 23. svibnja 2006.
   o utvrđivanju posebnih uvjeta u pogledu prisutnosti Avena fatua u sjemenu žitarica
   (kodificirana verzija)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), a posebno njezin članak 11. stavak 2.,
   budući da:

               (1)

               Direktiva Komisije 74/268/EEZ od 2. svibnja 1974. o utvrđivanju posebnih uvjeta u pogledu prisutnosti Avena fatua u krmnom bilju i sjemenu žitarica (2) znatno je izmjenjivana (3). Radi jasnoće i racionalnosti, navedenu Direktivu treba kodificirati.

               (2)

               Direktivom 66/402/EEZ utvrđena su dopuštena odstupanja u pogledu prisutnosti Avena fatua u sjemenu žitarica.

               (3)

               Ta se dozvoljena odstupanja čine previsokima u pogledu određenih zahtjeva. Stoga se Direktivom 66/402/EEZ predviđa dodatno označivanje za sjeme koje ispunjava posebne uvjete u pogledu prisutnosti Avena fatua.

               (4)

               Posebni uvjeti utvrđeni s tim u vezi omogućuju da se ispune ti zahtjevi, a da se također vodi računa o mogućnostima proizvodnje i kontrole sjemena.

               (5)

               Mjere predviđene ovom Direktivom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu.

               (6)

               Ova Direktiva ne bi trebala dovoditi u pitanje obveze država članica u pogledu rokova za prijenos u nacionalno pravo direktiva određenih u Prilogu I. dijelu B,

         DONIJELA JE OVU DIREKTIVU:
   Članak 1.
   Države članice na zahtjev izdaju službeni certifikat predviđen u članku 11. Direktive 66/402/EEZ;

               (a)

               ako u usjevu pri službenom nadzoru nad usjevom provedenom u skladu s odredbama iz Priloga I. toj Direktivi nije prisutna Avena fatua i ako u uzorku od najmanje 1 kg uzetom u skladu s odredbama iz članka 7. te Direktive pri službenoj provjeri nije prisutna Avena fatua; ili

               (b)

               ako u uzorku od najmanje 3 kg uzetom u skladu s odredbama iz članka 7. te Direktive pri službenoj provjeri nije prisutna Avena fatua.

         Članak 2.
   Države članice mogu propisati da se službeni certifikat izdaje samo u jednom od dva slučaja predviđena u članku 1.
   Članak 3.
   Direktiva 74/268/EEZ, kako je izmijenjena Direktivom navedenom u Prilogu I. dijelu A, stavlja se izvan snage ne dovodeći u pitanje obveze država članica u pogledu rokova za prijenos u nacionalno pravo direktiva određenih u Prilogu I. dijelu B.
   Upućivanje na Direktivu stavljenu izvan snage tumači se kao upućivanje na ovu Direktivu i čita se u skladu s korelacijskom tablicom iz Priloga II.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 23. svibnja 2006.

            Za Komisiju

            Predsjednik

         José Manuel BARROSO

      (1)  SL 125, 11.7.1966., str. 2309. Direktiva kako je zadnje izmijenjena Direktivom 2004/117/EZ (SL L 14, 18.1.2005., str. 18.).

      (2)  SL L 141, 24.5.1974., str. 19. Direktiva kako je izmijenjena Direktivom 78/511/EEZ (SL L 157, 15.6.1978., str. 34.).

      (3)  Vidjeti Prilog I. dio A.

      PRILOG I.
      DIO A

         Direktiva stavljena izvan snage i njezina izmjena

      (prema uputi iz članka 3.)

                  Direktiva Komisije 74/268/EEZ

                  (SL L 141, 24.5.1974., str. 19.)

                  Direktiva Komisije 78/511/EEZ

                  (SL L 157, 15.6.1978., str. 34.)

            DIO B

         Popis rokova za prijenos u nacionalno pravo

      (prema uputi iz članka 3.)

                  Direktiva

                  Rok za prijenos

                  74/268/EEZ

                  1. srpnja 1974.

                  78/511/EEZ

                  1. srpnja 1980.

      PRILOG II.
      KORELACIJSKA TABLICA

                  Direktiva 74/268/EEZ

                  Ova Direktiva

                  Članak 2. stavak 1. uvodni tekst

                  Članak 1. uvodni tekst

                  Članak 2. stavak 1. prva alineja

                  Članak 1. točka (a)

                  Članak 2. stavak 1. druga alineja

                  Članak 1. točka (b)

                  Članak 3.

                  Članak 2.

                  Članak 4.

                  —

                  —

                  Članak 3.

                  —

                  Članak 4.

                  Članak 5.

                  Članak 5.

                  —

                  Prilozi I.-II.


title: Direktiva Komisije 2006/55/EZ od 12. lipnja 2006. o izmjeni Priloga III. Direktivi Vijeća 66/402/EEZ u pogledu najveće dozvoljene mase serija sjemena  Tekst značajan za EGP

text:
               03/Sv. 57

               HR

               Službeni list Europske unije

               24

         32006L0055

               L 159/13

               SLUŽBENI LIST EUROPSKE UNIJE

         DIREKTIVA KOMISIJE 2006/55/EZ
   od 12. lipnja 2006.
   o izmjeni Priloga III. Direktivi Vijeća 66/402/EEZ u pogledu najveće dozvoljene mase serija sjemena
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), a posebno njezin članak 21.a,
   budući da:

               (1)

               Međunarodna pravila o najvećim dozvoljenim masama serija sjemena određenih vrsta žitarica, a posebno Triticum aestivum, Triticum durum, Triticum spelta, Secale cereale, Triticosecale i Oryza sativa, Avena sativa te Hordeum vulgare nedavno su revidirana.

               (2)

               Primjereno je uskladiti najveće dozvoljene mase serija sjemena tih vrsta utvrđene u pravu Zajednice.

               (3)

               Direktivu 66/402/EEZ treba stoga na odgovarajući način izmijeniti.

               (4)

               Mjere predviđene ovom Direktivom u skladu su s mišljenjem Stalnoga odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU DIREKTIVU:
   Članak 1.
   U stupcu 2. tablice u Prilogu III. Direktivi 66/402/EEZ, „25” se zamjenjuje s „30”.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2006. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu sedmog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 12. lipnja 2006.

            Za Komisiju

         Markos KYPRIANOU

            Član Komisije

      (1)  SL 125, 11.7.1966., str. 2309/66. Direktiva kako je zadnje izmijenjena Direktivom 2004/117/EZ (SL L 14, 18.1.2005., str. 18.).


title: Direktiva 2009/148/EZ Europskog parlamenta i Vijeća od 30. studenoga 2009. o zaštiti radnika od rizika povezanih s izlaganjem azbestu na radu (kodificirana verzija)  Tekst značajan za EGP

text:
               15/Sv. 22

               HR

               Službeni list Europske unije

               239

         32009L0148

               L 330/28

               SLUŽBENI LIST EUROPSKE UNIJE

         DIREKTIVA 2009/148/EZ EUROPSKOG PARLAMENTA I VIJEĆA
   od 30. studenoga 2009.
   o zaštiti radnika od rizika povezanih s izlaganjem azbestu na radu
   (kodificirana verzija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 137. stavak 2.,
   uzimajući u obzir prijedlog Komisije,
   uzimajući u obzir mišljenje Europskog gospodarskog i socijalnog odbora (1),
   nakon savjetovanje s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 83/477/EEZ od 19. rujna 1983. o zaštiti radnika od rizika povezanih s izlaganjem azbestu na radu (druga pojedinačna direktiva u smislu članka 8. Direktive 80/1107/EEZ) (3) više puta je znatno izmijenjena (4). Zbog jasnoće i racionalnosti navedenu Direktivu treba kodificirati.

               (2)

               Azbest je posebno opasna tvar koja može prouzročiti ozbiljne bolesti i koja je često prisutna u uvjetima radnog mjesta. Stoga su mnogi radnici izloženi potencijalnom riziku za njihovo zdravlje. Krokidolit se smatra posebno opasnom vrstom azbesta.

               (3)

               Iako trenutačno znanstvena spoznaja nije na takva da je moguće utvrditi razinu ispod koje rizici za zdravlje prestaju postojati, smanjenje izlaganja azbestu će unatoč tome smanjiti rizik od razvoja bolesti povezanih s azbestom. Stoga je potrebno predvidjeti uspostavu posebnih usklađenih postupaka za zaštitu radnika u pogledu azbesta. Ova Direktiva uključuje minimalne zahtjeve koji će se preispitivati na temelju stečenog iskustva i razvoja tehnologije u tom području.

               (4)

               Optička mikroskopija, iako ne omogućuje brojenje najmanjih vlakana koja su štetna za zdravlje, najraširenija je metoda koja se koristi za redovito mjerenje koncentracije azbesta.

               (5)

               Preventivne mjere su važne za zaštitu zdravlja radnika izloženih azbestu kao i predviđene obveze država članica u vezi s nadziranjem njihovog zdravlja.

               (6)

               Kako bi se osigurala jasnoća u definiciji vlakana, treba ih definirati s obzirom na mineraloški opis ili upućivanjem na njihov CAS (Chemical Abstract Service) broj.

               (7)

               Ne dovodeći u pitanje druge odredbe Zajednice o stavljanju na tržište i uporabi azbesta, ograničavanje aktivnosti koje uključuju izlaganje azbestu treba imati vrlo važnu ulogu u sprečavanju bolesti povezanih s takvim izlaganjem.

               (8)

               Sustav obavješćivanja za aktivnosti koje uključuju izlaganje azbestu treba prilagoditi novim uvjetima rada.

               (9)

               Zabrana primjene azbesta u postupcima prskanja nije dovoljna da se spriječi oslobađanje azbestnih vlakana u zrak. Također je važno, s obzirom na njihovu visoke i nepredvidive razine izloženosti, zabraniti aktivnosti kojima se radnike izlaže azbestnim vlaknima tijekom vađenja azbesta ili proizvodnje i prerade azbestnih proizvoda ili proizvodnje i prerade proizvoda koji sadrže namjerno dodana azbestna vlakna.

               (10)

               Uzimajući u obzir najnovije tehničko stručno znanje, potrebno je odrediti metodologiju uzimanja uzoraka koja će se koristit za mjerenje koncentracije azbestnih vlakana u zraku i metodu brojenja vlakana.

               (11)

               Iako se još uvijek ne može utvrditi prag izloženosti ispod kojega azbest ne predstavlja rizik za nastanak raka, profesionalnu izloženost radnika azbestu treba smanjiti na minimum.

               (12)

               Od poslodavaca treba zahtijevati da prije početka bilo kakvog projekta uklanjanja azbesta evidentiraju prisutnost ili pretpostavljenu prisutnost azbesta u zgradama ili instalacijama te da te informacije dostave ostalima koji bi mogli biti izloženi azbestu zbog njegova korištenja, održavanja ili drugih aktivnosti u ili na zgradama.

               (13)

               Treba osigurati da radove rušenja ili uklanjanja azbesta obavljaju poduzeća koja su upoznata sa svim mjerama opreza koje treba poduzeti kako bi se zaštitilo radnike.

               (14)

               Treba predvidjeti posebno osposobljavanje za radnike koji su bili izloženi ili su mogli biti izloženi azbestu kako bi se znatno doprinijelo smanjenju rizika povezanih s takvom izloženošću.

               (15)

               S ciljem ranog otkrivanja bolesti povezanih s azbestom treba s obzirom na najnovija medicinska znanja utvrditi praktične preporuke u vezi s kliničkim nadzorom izloženih radnika.

               (16)

               Budući da države članice ne mogu dostatno postići ciljeve predloženog djelovanja, to jest poboljšanje zaštite radnika od rizika povezanih s izloženošću azbestu na radu, nego, zbog opsega ili učinaka djelovanja, oni mogu biti bolje postignuti na razini Zajednice, Zajednica može donijeti mjere u skladu s načelom supsidijarnosti iz članka 5. Ugovora. U skladu s načelom proporcionalnosti, kako je utvrđeno u tom članku, ova Direktiva ne prelazi ono što je potrebno za ostvarivanje tog cilja.

               (17)

               Odredbe sadržane u ovoj Direktivi predstavljaju konkretan doprinos stvaranju socijalne dimenzije unutarnjeg tržišta. Te su odredbe ograničene na najmanju moguću razinu kako se ne bi nepotrebno opteretilo osnivanje i razvoj malih i srednjih poduzeća.

               (18)

               Ova Direktiva ne dovodi u pitanje obveze država članica koje se odnose na rokove za prijenos u nacionalno pravo i primjenu Direktiva određenih u Prilogu II. dijelu B,

         DONIJELI SU OVU DIREKTIVU:
   Članak 1.
   1.   Cilj ove Direktive je zaštita radnika od rizika za njihovo zdravlje, uključujući i prevenciju takvih rizika koji nastaju ili bi mogli nastati od izlaganja azbestu na radu.
   Ona utvrđuje granične vrijednosti tog izlaganja kao i druge posebne zahtjeve.
   2.   Ova Direktiva ne dovodi u pitanje pravo država članica da primjenjuju ili uvode zakone i druge propise koji osiguravaju veću zaštitu radnika, posebno u vezi sa zamjenom azbesta manje opasnim nadomjescima.
   Članak 2.
   Za potrebe ove Direktive, „azbest” znači sljedeći vlaknasti silikati:

               (a)

               azbest aktinolit, CAS br. 77536-66-4 (5);

               (b)

               azbest grinerit (amozit), CAS br. 12172-73-5 (5);

               (c)

               azbest antofilit, CAS br. 77536-67-5 (5);

               (d)

               krizotil, CAS br. 12001-29-5 (5);

               (e)

               krokidolit, CAS br. 12001-28-4 (5);

               (f)

               azbest tremolit, CAS No 77536-68-6 (5).

         Članak 3.
   1.   Ova Direktiva primjenjuje se na aktivnosti u kojima su radnici tijekom rada izloženi ili mogu biti izloženi prašini koja nastaje od azbesta ili materijala koji sadrže azbest.
   2.   U slučaju bilo kakve aktivnosti kod koje je vjerojatan rizik izlaganju prašini koja nastaje od azbesta ili materijala koji sadrže azbest taj se rizik mora procijeniti tako da se utvrdi priroda i stupanj izlaganja radnika prašini koja nastaje od azbesta ili materijala koji sadrže azbest.
   3.   Pod uvjetom da je izloženost radnika povremena i niskog intenziteta, te ako je iz rezultata procjene rizika iz stavka 2. jasno da neće biti prekoračena granična vrijednost izloženosti u zraku radnog prostora, od članaka 4., 18. i 19. može se odstupiti kada poslovi uključuju:

               (a)

               kratkotrajne povremene aktivnosti na održavanju pri kojima se rukuje samo s nedrobljivim materijalima;

               (b)

               odstranjivanje bez uništavanja nerazgrađenih materijala kod kojih su vlakna azbesta čvrsto povezana u matricu;

               (c)

               inkapsulaciju ili pakiranje materijala koji sadrže azbest, a u dobrom su stanju;

               (d)

               praćenje i kontrolu zraka te prikupljanje uzoraka zbog provjere sadrži li određeni materijal azbest.

         4.   Države članice, nakon savjetovanja sa predstavnicima socijalnih partnera i u skladu s nacionalnim pravom i praksom, utvrđuju praktične smjernice za određivanje povremene izloženosti te izloženosti niskog intenziteta, kako je predviđeno u stavku 3.
   5.   Procjena iz stavka 2. predmet je savjetovanja s radnicima i/ili njihovim predstavnicima u poduzeću ili objektu te se preispituje ako postoji razlog za sumnju u vezi s njezinom točnošću ili ako dođe do znatne promijene u radu.
   Članak 4.
   1.   U skladu s člankom 3. stavkom 3., poduzimaju se mjere iz stavaka 2. do 5.
   2.   Aktivnosti iz članka 3. stavka 1. moraju biti obuhvaćene sustavom obavješćivanja kojim upravlja odgovorno tijelo države članice.
   3.   Prije početka posla, poslodavac u skladu s nacionalnim zakonima i drugim propisima odgovornom tijelu države članice dostavlja obavijest iz stavka 2.
   Obavijest mora uključivati najmanje kratki opis:

               (a)

               lokacije radilišta;

               (b)

               vrste i količine azbesta koji se koristi ili kojim se rukuje;

               (c)

               aktivnosti i postupaka koji se obavljaju;

               (d)

               broja uključenih radnika;

               (e)

               datuma početka i trajanje radova;

               (f)

               mjera koje se poduzimaju za ograničavanje izloženosti radnika azbestu.

         4.   U skladu s nacionalnim zakonima, radnici i/ili njihovi predstavnici u poduzećima ili objektima imaju pristup dokumentima koji su predmet obavijesti iz stavka koja se odnosi na njihovo poduzeće ili objekt.
   5.   Nova obavijest mora se poslati svaki put kada promjene radnih uvjeta mogu značajno utjecati na povećanje izloženosti prašini azbesta ili materijala koji sadrže azbest.
   Članak 5.
   Zabranjuje se primjena azbesta postupkom prskanja kao i radni postupci koji uključuju materijale niske gustoće (manje od 1 g/cm3) za izolaciju i zvučnu izolaciju, a sadrže azbest.
   Ne dovodeći u pitanje primjenu drugih odredaba zajednice o stavljanju na tržište i uporabi azbesta, zabranjuju se aktivnosti pri kojima su radnici izloženi vlaknima azbesta prilikom vađenja azbesta ili proizvodnje i prerade azbestnih proizvoda ili proizvodnje i prerade proizvoda koji sadrže namjerno dodani azbest, uz iznimku obrade i odlaganja proizvoda koji nastaju pri rušenju ili uklanjanju azbesta.
   Članak 6.
   Pri izvođenju svih aktivnosti iz članka 3. stavka 1. mora se smanjiti izloženost radnika prašini azbesta ili materijala koji sadrže azbest na radnom mjestu na najmanju moguću mjeru, a u svakom slučaju ispod granične vrijednosti utvrđene u članku 8., posebno sljedećim mjerama:

               (a)

               broj radnika koji su izloženi ili bi mogli biti izloženi prašini azbesta ili materijala koji sadrže azbest mora se ograničiti na najmanji mogući broj;

               (b)

               radni postupci moraju biti tako planirani, da pri njima ne nastaje prašina azbesta, a ako to nije moguće, da se izbjegne oslobađanje prašine azbesta u zrak;

               (c)

               svi prostori i oprema za obradu azbesta moraju biti takvi da je moguće njihovo redovito i učinkovito čišćenje i održavanje;

               (d)

               azbest ili materijale, koji sadrže azbest i stvaraju prašinu mora se skladištiti i prevoziti u odgovarajuće zapečaćenoj ambalaži;

               (e)

               otpaci se moraju prikupljati i u najkraćem mogućem roku odvoziti s radnog mjesta u odgovarajuće zapečaćenoj ambalaži s oznakama koje navode da sadrže azbest: ova mjera ne primjenjuje se na rudarske djelatnosti; s takvim se otpadom postupa u skladu s Direktivom Vijeća 91/689/EEZ od 12. prosinca 1991. o opasnom otpadu (6).

         Članak 7.
   1.   Ovisno o rezultatima početne procjene rizika te radi osiguranja poštivanja granične vrijednosti utvrđene u članku 9., redovito se obavlja mjerenje koncentracije azbestnih vlakana u zraku na radnom mjestu.
   2.   Uzimanje uzoraka mora biti reprezentativno za osobnu izloženost radnika prašini azbesta ili materijala koje sadrže azbest.
   3.   Uzimanje uzoraka obavlja se nakon savjetovanja s radnicima i/ili njihovim predstavnicima u poduzeću ili objektu.
   4.   Uzimanje uzoraka obavlja samo primjereno osposobljeno osoblje. Uzeti uzorci potom se analiziraju, u skladu sa stavkom 6., u laboratorijima opremljenima za brojenje vlakana.
   5.   Trajanje uzimanja uzoraka mora biti takvo da je moguće utvrditi reprezentativnu izloženost za referentno razdoblje od osam sati (jedna smjena) mjerenjima ili pomoću vremenski ponderiranih izračuna.
   6.   kada god je to moguće, brojenje vlakana obavlja se pomoću fazno kontrastnog mikroskopa u skladu s metodom koju je 1997. preporučila Svjetska zdravstvena organizacija (WHO) (7) ili bilo kakvom drugom metodom koja daje jednakovrijedne rezultate.
   Za potrebe mjerenja koncentracije azbesta u zraku, kako je navedeno u stavku 1., uzimaju se u obzir samo vlakna s dužinom većom od 5 mikrometara, promjerom manjim od 3 mikrometra i s odnosom dužina/promjer većim od 3:1.
   Članak 8.
   Poslodavci osiguravaju da u osmosatnom vremenski ponderiranom prosjeku ni jedan radnik nije izložen koncentraciji azbesta u zraku većoj od 0,1 vlakna na cm3.
   Članak 9.
   Izmjene koje su potrebne za prilagodbu Priloga I. ovoj Direktivi tehničkom napretku donose se u skladu s postupkom iz članka 17. Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (8).
   Članak 10.
   1.   Ako je premašena granična vrijednost utvrđena u članku 8., moraju se utvrditi razlozi prekoračenja granične vrijednosti te u najkraćem mogućem roku poduzeti odgovarajuće mjere za poboljšanje stanja.
   Rad se ne smije nastaviti na pogođenom području sve dok se ne poduzmu odgovarajuće mjere za zaštitu izloženih radnika.
   2.   Kako bi se provjerila učinkovitost mjera navedenih u prvom podstavku stavka 1., odmah se obavlja novo mjerenje koncentracije azbesta u zraku.
   3.   Ako se izloženost ne može smanjiti na drugi način te ako je radi usklađenosti s graničnim vrijednostima potrebno nošenje osobne zaštitne opreme za disanje, to ne smije biti trajno i za svakog se radnika treba svesti na najmanju moguću mjeru. Tijekom razdoblja rada koji zahtijeva uporabu takve opreme potrebno je osigurati stanke u skladu s fizičkim i klimatskim uvjetima, a, prema potrebi, u savjetovanju s radnicima i/ili njihovim predstavnicima u poduzeću ili objektu, u skladu s nacionalnim zakonima i praksom.
   Članak 11.
   Prije početka radova na rušenju ili održavanju, poslodavac poduzima sve potrebne mjere, ako je primjereno prikupljanjem informacija od vlasnika prostora, za utvrđivanje jesu li prisutni materijali koji bi mogli sadržavati azbest.
   Ako postoji bilo kakva sumnja da je u materijalu ili građevini prisutan azbest, poštuju se primjenjive odredbe ove Direktive.
   Članak 12.
   U slučaju određenih aktivnosti kao što su rušenje, odstranjivanje azbesta, popravci i održavanje pri kojima je moguće predvidjeti da će usprkos uporabi tehničkih preventivnih mjera za ograničavanje koncentracije azbesta u zraku biti prekoračena granična vrijednost određena u članku 8., poslodavac određuje mjere za osiguravanje zaštite radnika tijekom obavljanja takvih aktivnosti, posebno sljedeće:

               (a)

               opremanje radnika s odgovarajućom osobnom zaštitnom opremom za zaštitu organa za disanje i drugom osobnom zaštitnom opremom, koju radnici moraju koristiti;

               (b)

               postavljanje znakova upozorenja koji upozoravaju na očekivano prekoračenje graničnih vrijednosti utvrđene u članku 8. i

               (c)

               sprečavanje širenja prašine azbesta ili materijala koji sadrži azbest izvan prostorije ili radilišta.

         Prije početka obavljanja dotičnih aktivnosti o tim se mjerama savjetuje s radnicima i/ili njihovim predstavnicima u poduzeću ili objektu.
   Članak 13.
   1.   Prije početka radova na rušenju ili prije odstranjivanja azbesta i/ili materijala koji sadrže azbest iz zgrada, konstrukcija, pogona, instalacija ili brodova sastavlja se plan rada.
   2.   Plan iz stavka 1. mora propisivati mjere koje su potrebne kako bi se osigurala sigurnost i zdravlje radnika na radnom mjestu.
   U planu se posebno navodi da:

               (a)

               se azbest i/ili proizvodi koji sadrže azbest trebaju odstraniti prije postupka rušenja, osim ako bi to prouzročilo veći rizik za radnike nego da azbest i/ili proizvodi koji sadrže azbest ostanu na svome mjestu;

               (b)

               se prema potrebi osigurava osobna zaštitna oprema iz točke (a) prvog stavka članka 12.;

               (c)

               se po završetku rušenja ili odstranjivanja azbesta u skladu s nacionalnim pravom i praksom provjerava da na radnom mjestu nema rizika povezanih s izlaganjem azbestu.

         Na zahtjev nadležnih tijela, plan uključuje informacije o sljedećem:

               (a)

               prirodi i predviđenom trajanju radova;

               (b)

               mjestu izvođenja radova;

               (c)

               metodama koje se primjenjuju ako radovi uključuju rad s azbestom ili materijalima koji sadrže azbest;

               (d)

               karakteristikama opreme koja se upotrebljava za:

                           i.

                           zaštitu i dekontaminaciju osoba koje izvršavaju radove;

                           ii.

                           zaštitu ostalih osoba, koje su prisutne ili se nalaze blizu radilišta.

         3.   Nadležnom tijelu se na njegov zahtjev šalje plan iz stavka 1. prije početka planiranih radova.
   Članak 14.
   1.   Poslodavac osigurava odgovarajuće osposobljavanje svim radnicima koji jesu ili bi mogli biti izloženi prašini azbesta ili materijala koji sadrže azbest. Takvo osposobljavanje mora se provoditi redovito i bez ikakvih troškova za radnike.
   2.   Sadržaj osposobljavanja mora biti lako razumljiv radnicima. Mora im omogućiti da steknu potrebno znanje i vještine o prevenciji i zaštiti, a posebno o:

               (a)

               osobinama azbesta i njegovim učincima na zdravlje, uključujući sinergistički učinak pušenja;

               (b)

               vrstama proizvoda ili materijala koji bi mogli sadržavati azbest;

               (c)

               postupcima, pri kojima može doći do izlaganja azbestu te važnosti preventivnih mjera za smanjivanje izlaganja na najmanju moguću mjeru;

               (d)

               načinu rada na siguran način, mjerama zaštite i osobnoj zaštitnoj opremi;

               (e)

               odgovarajućoj ulozi, izboru, odabiru, ograničenju i pravilnoj uporabi opreme za zaštitu organa za disanje;

               (f)

               postupcima u slučaju nužde;

               (g)

               postupcima dekontaminacije;

               (h)

               odlaganju otpada;

               (i)

               zahtjevima zdravstvenih pregleda.

         3.   Praktične smjernice za osposobljavanja radnika koji odstranjuju azbest razvijaju se na razini Zajednice.
   Članak 15.
   Prije izvođenja radova rušenja ili odstranjivanja azbesta, poduzeća moraju dostaviti dokaze o svojoj sposobnosti u tom području. Dokazi se utvrđuju u skladu s nacionalnim zakonima i/ili praksom.
   Članak 16.
   1.   U slučaju svih aktivnosti iz članka 3. stavka 1. i u skladu s člankom 3. stavkom 3., poduzimaju se odgovarajuće mjere kojima se osigurava da:

               (a)

               su mjesta, na kojima se izvode gore navedene aktivnosti:

                           i.

                           jasno određena i obilježena znakovima upozorenja;

                           ii.

                           nedostupna radnicima osim onima koji imaju pristup zbog prirode svoga posla ili dužnosti;

                           iii.

                           utvrđena kao područja na kojima je zabranjeno pušenje;

               (b)

               su osigurana odvojena područja gdje radnici mogu jesti i piti bez rizika od kontaminacije azbestnom prašinom;

               (c)

               je radnicima osigurana odgovarajuća radna ili zaštitna odjeća; ta radna ili zaštitna odjeća ostaje unutar poduzeća; međutim, može se prati i čistiti u objektima izvan poduzeća koje su opremljene za tu vrstu poslova, ako poduzeće samo ne obavlja pranje i čišćenje; u tom se slučaju odjeća prevozi u zatvorenim kontejnerima;

               (d)

               su osigurani odvojeni prostori za čuvanje radne ili zaštitne odjeću te civilne odjeće;

               (e)

               je radnicima osigurana prikladna i odgovarajuća mjesta za pranje i toaletni prostori, uključujući tuševe u slučaju postupaka u kojima se dolazi u kontakt s prašinom;

               (f)

               se zaštitna oprema odlaže na točno određenom mjestu i provjerava te čisti nakon svake uporabe, a odgovarajuće se mjere poduzimaju za popravak ili zamjenu neispravne opreme prije daljnje uporabe.

         2.   Troškovi, koji nastaju u vezi s mjerama poduzetima na temelju stavka 1., ne smiju ići na teret radnika.
   Članak 17.
   1.   U slučaju svih aktivnosti iz članka 3. stavka 1., poduzimaju se odgovarajuće mjere kojima se osigurava da radnici i njihovi predstavnici u poduzeću ili objektu prime odgovarajuće informacije o:

               (a)

               mogućem riziku za zdravlje zbog izlaganja prašini azbesta ili materijala koji sadrže azbest;

               (b)

               zakonskim graničnim vrijednostima i potrebi za praćenje zraka u okolišu;

               (c)

               higijenskim zahtjevima, uključujući potrebu za prestankom pušenja;

               (d)

               mjerama opreza koje treba poduzeti u vezi s uporabom i nošenjem zaštitne opreme i odjeće;

               (e)

               posebnim mjerama opreza za smanjenje izlaganja azbestu na najmanju moguću mjeru.

         2.   Osim mjera iz stavka 1. i podložno članku 3. stavku 3., poduzimaju se odgovarajuće mjere kojima se osigurava da:

               (a)

               radnici i/ili njihovi predstavnici u poduzeću ili objektu imaju pristup rezultatima mjerenja koncentracije azbesta u zraku i da im se obrazloži značenje tih rezultata;

               (b)

               se, u slučaju prekoračenja granične vrijednosti utvrđene u članku 8., dotične radnike i njihove predstavnike u poduzeću ili objektu što je prije moguće obavijesti o toj činjenici i razlozima za to, te da se s radnicima i/ili njihovim predstavnicima u poduzeću ili objektu savjetuje o mjerama, koje je potrebno poduzeti ili, u slučaju nužde, da ih se obavijesti o mjerama koje su bile poduzete.

         Članak 18.
   1.   U skladu s člankom 3. stavkom 3., poduzimaju se mjere iz stavaka 2. do 5.
   2.   Prije početka izlaganja prašini azbesta ili materijala koji sadrže azbest na radnom mjestu mora se obaviti procjena zdravstvenog stanja svakog radnika.
   Ta procjena mora uključivati poseban pregled prsnog koša. Prilog I. navodi praktične preporuke kojih se države članice mogu pridržavati prilikom kliničkog nadzora radnika; te se preporuke prilagođavaju tehničkom napretku u skladu s postupkom iz članka 17. Direktive 89/391/EEZ.
   Tako dugo dok traje izloženost ponovna procjena obavlja se najmanje svake tri godine.
   U skladu s nacionalnim zakonima i/ili praksama za svakog se radnika iz prvog podstavka uspostavlja zdravstveni karton.
   3.   Nakon kliničkog nadzora iz drugog podstavka stavka 2., liječnik ili tijelo odgovorno za zdravstveni nadzor radnika može, u skladu s nacionalnim zakonima, savjetovati ili odrediti da se poduzmu bilo koje pojedinačne zaštitne ili preventivne mjere.
   Te mjere mogu uključivati, prema potrebi, povlačenje dotičnog radnika iz bilo kakve izloženosti azbestu.
   4.   Radnicima se moraju pružiti informacije i savjeti u vezi sa svakom procjenom njihovog zdravstvenog stanja koja se obavlja nakon prestanka izloženosti.
   Liječnik ili tijelo odgovorno za zdravstveni nadzor radnika može navesti da se zdravstveni nadzor nakon prestanka izloženosti mora nastaviti koliko god vremena smatra da je potrebno za zaštitu zdravlja dotične osobe.
   Takav kontinuirani nadzor provodi se u skladu s nacionalnim zakonima i/ili praksom.
   5.   Dotični radnik ili poslodavac mogu zatražiti reviziju procjena iz stavka 3., u skladu s nacionalnim zakonima.
   Članak 19.
   1.   U skladu s člankom 3. stavkom 3., poduzimaju se mjere iz stavaka 2., 3. i 4.
   2.   Poslodavac mora voditi evidenciju radnika koji obavljaju aktivnosti iz članka 3. stavka 1., koja mora uključivati podatke o vrsti i trajanju aktivnosti te stupnju izloženosti radnika. Liječnik i/ili tijelo odgovorno za zdravstveni nadzor ima pristup toj evidenciji. Svaki radnik ima pristup rezultatima iz evidencije koji se odnose na njega osobno. Radnici i/ili predstavnici imaju pristup anonimnim skupnim podacima iz evidencije.
   3.   Evidencija iz stavka 2. i zdravstveni kartoni iz četvrtog podstavka članka 18. stavka 2. čuvaju se najmanje 40 godina od prestanka izlaganja, u skladu s nacionalnim zakonima i/ili praksom.
   4.   Dokumenti iz stavka 3. stavljaju se na raspolaganje odgovornom tijelu u slučajevima kada poduzeće prestane s obavljanjem djelatnosti, u skladu s nacionalnim zakonima i/ili praksom.
   Članak 20.
   Države članice predviđaju odgovarajuće sankcije koje se primjenjuju u slučaju povrede nacionalnog zakonodavstva donesenog na temelju ove Direktive. Te sankcije moraju biti učinkovite, proporcionalne i odvraćajuće.
   Članak 21.
   Države članice vode evidenciju potvrđenih slučaja azbestoze i mezotelioma.
   Članak 22.
   Države članice svakih pet godina Komisiji podnose izvješće o praktičnoj provedbi ove Direktive u obliku posebnog poglavlja u okviru jedinstvenog izvješća predviđenog u članku 17.a stavcima 1., 2. i 3. Direktive 89/391/EEZ koje služi kao osnova za ocjenu koju Komisija provodi na temelju članka 17.a stavka 4. te Direktive.
   Članak 23.
   Države članice dostavljaju Komisiji odredbe nacionalnog prava koje donose u području obuhvaćenom ovom Direktivom.
   Članak 24.
   Direktiva 83/477/EZ, kako je izmijenjena direktivama navedenima u Prilogu II., stavlja se izvan snage, ne dovodeći u pitanje obveze država članica u vezi s rokovima za prijenos u nacionalno pravo direktiva određenih u Prilogu II. dijelu B.
   Upućivanja na Direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu III.
   Članak 25.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 26.
   Ova je Direktiva upućena državama članicama.

      Sastavljeno u Bruxellesu 30. studenoga 2009.

            Za Europski parlament

            Predsjednik

         J. BUZEK

            Za Vijeće

            Predsjednica

         B. ASK

      (1)  Mišljenje od 10. lipnja 2009. (još nije objavljeno u Službenom listu).

      (2)  Mišljenje Europskog parlamenta od 20. listopada 2009. (još nije objavljeno u Službenom listu) i Odluka Vijeća od 26. studenoga 2009.

      (3)  SL L 263, 24.9.1983., str. 25.

      (4)  Vidjeti Prilog II. dio A.

      (5)  Broj iz CAS registra.

      (6)  SL L 377, 31.12.1991., str. 20.

      (7)  Utvrđivanje koncentracija vlakana u zraku. Preporučena metoda putem fazno kontrastne optičke mikroskopije (metoda membranske filtracije), WHO, Ženeva. (ISBN 92 4 154496 1).

      (8)  SL L 183, 29.6.1989., str. 1.
   PRILOG I.

      Praktične preporuke za kliničku procjenu radnika, kako su navedene u članku 18. stavku 2. drugom podstavku

               1.

               Postojeće znanje ukazuje na to da izlaganje slobodnim vlaknima azbesta može uzrokovati sljedeće bolesti:

                           —

                           azbestozu,

                           —

                           mezoteliom,

                           —

                           rak pluća,

                           —

                           rak probavnih organa.

               2.

               Liječnik i/ili tijelo odgovorno za zdravstveni nadzor radnika izloženih azbestu moraju biti upoznati s uvjetima ili okolnostima izlaganja svakog radnika.

               3.

               Zdravstveni pregledi radnika trebaju se provoditi u skladu s načelima i praksama medicine rada. Oni trebaju uključivati barem sljedeće mjere:

                           —

                           vođenje evidencije o radnikovoj zdravstvenoj i profesionalnoj anamnezi,

                           —

                           osobni razgovor,

                           —

                           opći klinički pregled, s posebnim naglaskom na prsni koš,

                           —

                           pregled plućne funkcije (spirometrija).

                     Liječnik i/ili tijelo odgovorno za zdravstveni nadzor trebaju odlučiti o daljnjim pretragama, kao o citološkoj pretrazi sputuma, rentgenskom slikanju prsnog koša ili o tomodenzitometriji, s obzirom na najnovija raspoloživa znanja s područja medicine rada.

         PRILOG II.
   DIO A

      Direktive koje su stavljene izvan snage i popis njihovih naknadnih izmjena

      (iz članka 24.)

               Direktiva Vijeća 83/477/EEZ
               (SL L 263, 24.9.1983., str. 25.)

               Direktiva Vijeća 91/382/EEZ
               (SL L 206, 29.7.1991., str. 16.)

               Direktiva Vijeća 98/24/EZ
               (SL L 131, 5.5.1998., str. 11.)

               samo članak 13. stavak 2.

               Direktiva 2003/18/EZ Europskog parlamenta i Vijeća
               (SL L 97, 15.4.2003., str. 48.)

               Direktiva 2007/30/EZ Europskog parlamenta i Vijeća
               (SL L 165, 27.6.2007., str. 21.)

               samo članak 2. stavak 1.

         DIO B

      Popis rokova za prijenos u nacionalno pravo

      (iz članka 24.)

               Direktiva

               Rok za prijenos

               83/477/EEZ

               31. prosinca 1986. (1)

               91/382/EEZ

               1. siječnja 1993. (2)

               98/24/EZ

               5. svibnja 2001.

               2003/18/EZ

               14. travnja 2006.

               2007/30/EZ

               31. prosinca 2012.

      (1)  Za aktivnosti rudarenja azbesta taj se datum zamjenjuje 31. prosincem 1989.

      (2)  Za Helensku Republiku rok za prijenos Direktive je 1. siječnja 1996. Međutim, datum za prijenos odredaba o aktivnostima rudarenja azbesta je 1. siječnja 1996. za sve države članice, a 1. siječnja 1999. za Helensku Republiku.
   PRILOG III.

      Korelacijska tablica

               Direktiva 83/477/EEZ

               Ova Direktiva

               Članak 1. stavak 1.

               Članak 1. stavak 1.

               Članak 1. stavak 2.

               —

               Članak 1. stavak 3.

               Članak 1. stavak 2.

               Članak 2. prva do šesta alineja

               Članak 2. točke (a) do (f)

               Članak 3. stavci 1. do 3.

               Članak 3. stavci 1. do 3.

               Članak 3. stavak 3.a

               Članak 3. stavak 4.

               Članak 3. stavak 4.

               Članak 3. stavak 5.

               Članak 4. uvodni tekst

               Članak 4. stavak 1.

               Članak 4. točka 1.

               Članak 4. stavak 2.

               Članak 4. točka 2.

               Članak 4. stavak 3.

               Članak 4. točka 3.

               Članak 4. stavak 4.

               Članak 4. točka 4.

               Članak 4. stavak 5.

               Članak 5.

               Članak 5.

               Članak 6. točke 1. do 5.

               Članak 6. točke (a) do (e)

               Članci 7. i 8.

               Članci 7. i 8.

               Članak 9. stavak 2.

               Članak 9.

               Članak 10.

               Članak 10.

               Članak 10.a

               Članak 11.

               Članak 11. stavci 1. i 2.

               Članak 12. prvi i drugi podstavak

               Članak 12. stavak 1.

               Članak 13. stavak 1.

               Članak 12. stavak 2. prvi podstavak

               Članak 13. stavak 2. prvi podstavak

               Članak 12. stavak 2. drugi podstavak, prva alineja

               Članak 13. stavak 2. drugi podstavak, točka (a)

               Članak 12. stavak 2. drugi podstavak, druga alineja

               Članak 13. stavak 2. drugi podstavak, točka (b)

               Članak 12. stavak 2. drugi podstavak, treća alineja

               Članak 13. stavak 2. drugi podstavak, točka (c)

               Članak 12. stavak 2. treći podstavak, prva alineja

               Članak 13. stavak 2. treći podstavak, točka (a)

               Članak 12. stavak 2. treći podstavak, druga alineja

               Članak 13. stavak 2. treći podstavak, točka (b)

               Članak 12. stavak 2. treći podstavak, treća alineja

               Članak 13. stavak 2. treći podstavak, točka (c)

               Članak 12. stavak 2. treći podstavak, četvrta alineja

               Članak 13. stavak 2. treći podstavak, točka (d)

               Članak 12. stavak 2. treći podstavak, četvrta alineja, prva podalineja

               Članak 13. stavak 2. treći podstavak, točka (d), alineja i.

               Članak 12. stavak 2. treći podstavak, četvrta alineja, druga podalineja

               Članak 13. stavak 2. treći podstavak, točka (d), alineja ii.

               Članak 12. stavak 3.

               Članak 13. stavak 3.

               Članak 12.a

               Članak 14.

               Članak 12.b

               Članak 15.

               Članak 13. stavak 1. točka (a)

               Članak 16. stavak 1. točka (a)

               Članak 13. stavak 1. točka (b)

               Članak 16. stavak 1. točka (b)

               Članak 13. stavak 1. točka (c), alineje i. i ii.

               Članak 16. stavak 1. točka (c)

               Članak 13. stavak 1. točka (c), alineja iii.

               Članak 16. stavak 1. točka (d)

               Članak 13. stavak 1. točka (c), alineja iv.

               Članak 16. stavak 1. točka (e)

               Članak 13. stavak 1. točka (c), alineja v.

               Članak 16. stavak 1. točka (f)

               Članak 13. stavak 2.

               Članak 16. stavak 2.

               Članak 14. stavak 1. uvodni tekst

               Članak 17. stavak 1. uvodni tekst

               Članak 14. stavak 1. prva do peta alineja

               Članak 17. stavak 1. točke (a) do (e)

               Članak 14. stavak 2.

               Članak 17. stavak 2.

               Članak 15. uvodni tekst

               Članak 18. stavak 1.

               Članak 15. točke 1. do 4.

               Članak 18. stavci 2. do 5.

               Članak 16. uvodni tekst

               Članak 19. stavak 1.

               Članak 16. točke 1. do 3.

               Članak 19. stavci 2. do 4.

               Članak 16.a

               Članak 20.

               Članak 17.

               Članak 21.

               Članak 17.a

               Članak 22.

               Članak 18. stavak 1.

               —

               Članak 18. stavak 2.

               Članak 23.

               —

               Članak 24.

               —

               Članak 25.

               Članak 19.

               Članak 26.

               Prilog II.

               Prilog I.

               —

               Prilog II.

               —

               Prilog III.